Document ID: 32006R0831

UREDBA KOMISIJE (ES) št. 831/2006
z dne 2. junija 2006
o spremembi Uredbe (ES) št. 622/2003 o določitvi ukrepov za izvajanje skupnih osnovnih standardov za varnost letalstva
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva (1), in zlasti člena 4(2) Uredbe,
ob upoštevanju naslednjega:
(1)
Na podlagi Uredbe (ES) št. 2320/2002 mora Komisija sprejeti ukrepe za izvajanje skupnih osnovnih standardov za varnost letalstva po vsej Skupnosti. Uredba Komisije (ES) št. 622/2003 z dne 4. aprila 2003 o določitvi ukrepov za izvajanje skupnih osnovnih standardov za varnost letalstva (2) je bila prvi akt, ki določa take ukrepe.
(2)
Potrebni so ukrepi, ki natančneje opredeljujejo skupne osnovne standarde.
(3)
Glede ukrepov za izvajanje standardov za materiale letalskih prevoznikov ter za tovor, kurirske in nujne pošiljke je treba vsebino Uredbe (ES) št. 622/2003 revidirati na podlagi pridobljenih izkušenj.
(4)
Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (3) predvideva, da je za dodelitev statusa pooblaščenih gospodarskih subjektov treba izpolnjevati ustrezne standarde varnosti in zaščite. Ustrezen organ države članice naj bi pri določitvi, odobritvi ali izdelavi seznama registriranih agentov upošteval ustrezne informacije, ki jih zagotovi carinski organ.
(5)
V skladu z Uredbo (ES) št. 2320/2002 in z namenom preprečitve nezakonitega vmešavanja so ukrepi, določeni v Prilogi k Uredbi (ES) št. 622/2003, zaupni in se ne objavijo. Enako pravilo velja tudi za vse spremembe akta.
(6)
V skladu s tem je treba spremeniti Uredbo (ES) št. 622/2003.
(7)
Ukrepi, predvideni s to uredbo, so v skladu z mnenjem Odbora za varnost civilnega letalstva -
SPREJELA NASLEDNJO UREDBO:
Člen 1
Priloga k Uredbi (ES) št. 622/2003 se spremeni, kot je določeno v Prilogi k tej uredbi.
Člen 3 navedene uredbe se uporablja v skladu z zaupno naravo te priloge.
Člen 2
Ta uredba začne veljati 1. januarja 2007.
Ta uredba je v celoti zavezujoča in se neposredno uporablja v vseh državah članicah.
V Bruslju, 2. junija 2006

Labels: 7
12
8